Author: misek
Last saved by: sulik
Company: MVRR SR

Predkladacia správa

Cieľom predkladaného materiálu je požiadať vládu SR o súhlas s predložením žiadosti o poskytnutie pomoci z Kohézneho fondu Európskej komisii a o súhlas so spolufinancovaním projektu zo štátneho rozpočtu. 
Povinnosť predkladať na rokovanie vlády SR žiadosti o financovanie z Kohézneho fondu pred ich zaslaním Európskej komisii vyplýva z bodu B.6. uznesenia vlády SR č. 252 zo dňa 24. 3. 2004. Návrh žiadosti o poskytnutie pomoci z Kohézneho fondu pre projekt „Povodie Váhu a povodie Dunaja - odvedenie a čistenie odpadových vôd a zásobovanie pitnou vodou – aglomerácia Galanta“ predložil minister životného prostredia SR ministrovi výstavby a regionálneho rozvoja ako vedúcemu predstaviteľovi Riadiaceho orgánu pre Kohézny fond dňa 3. júna 2004.

	Projektom dotknutá oblasť sa nachádza na pravom brehu rieky Váh, ktorá ďalej ústi do Dunaja. Hlavným mestom aglomerácie je mesto Galanta situované v strednej časti celého okresu s počtom obyvateľov 19 600. Projekt svojím rozsahom nezahŕňa celý okres Galanta, ale len jeho časť, a to samotné mesto Galanta aj s miestnymi časťami Javorinka, Hody, Nebojsa, Kolónia, Gorazdov Dvor a obce Gáň, Mostová, Čierny Brod, Čierna Voda, Košúty, Vozokany, Tomášikovo, Kajal, Topoľnica, Dolné Saliby a Kráľov Brod. 

	Finančný plán projektu je nasledovný:
Prepočítaci kurz: 1€ = 40,000 Sk
Položka | v Sk | v €
Celkové vyčíslené náklady projektu vrátane DPH | 1 392 240 000 | 34 806 000
Celkové oprávnené rozpočtové náklady projektu | 1 177 000 000 | 29 425 000
Nenávratný finančný príspevok z KF | 941 600 000 | 23 540 000
Národné spolufinancovanie (štátny rozpočet) | 141 240 000 | 3 531 000
Národné spolufinancovanie (konečný prijímateľ) | 94 160 000 | 2 354 000
	Celkové vyčíslené náklady projektu uvádzame pre ilustráciu vrátane DPH, ináč všetky ostatné náklady sú v celom materiáli uvádzané bez DPH..

	Požadovaná výška pomoci z Kohézneho fondu vzhľadom na oprávnené náklady projektu predstavuje 80 % nákladov na realizáciu projektu, 12% zo štátneho rozpočtu a 8% zabezpečuje Západoslovenská vodárenská spoločnosť, 
a. s. Nitra.

	V záujme dodržania legislatívy Slovenskej republiky a najmä §10 zákona 
č. 254/1998 Z. z. o verejných prácach, po ukončení EIA v súvislosti so zákonom 
č. 127/1994 Z. z. o posudzovaní vplyvov na životné prostredie v znení zákona 
č. 391/2000 Z. z. , ktorým sa mení a dopĺňa zákon č. 127/1994 Z. z. o posudzovaní vplyvov na životné prostredie je potrebné, aby Ministerstvo životného prostredia SR urýchlene požiadalo  Ministerstvo výstavby a regionálneho rozvoja SR o vykonanie štátnej expertízy na stavebný zámer projektu „Povodie Váhu a povodie Dunaja - odvedenie a čistenie odpadových vôd a zásobovanie pitnou vodou – aglomerácia Galanta“ . Ministerstvo výstavby a regionálneho rozvoja SR po prijatí žiadosti o vykonanie štátnej expertízy zabezpečí výkon štátnej expertízy na stavebný zámer projektu. Pri súbežnom posudzovaní žiadosti v EK a výkone štátnej expertízy projektu na stavebný zámer projektu „Povodie Váhu a povodie Dunaja - odvedenie a čistenie odpadových vôd a zásobovanie pitnou vodou – aglomerácia Galanta“ sa zabezpečí stanovenie maximálnej ceny projektu (§10 zákona č. 254/1998 Z. z. o verejných prácach) ešte pred rozhodnutím EK o podpore projektu, keďže doba posudzovania žiadosti v EK je 3 až 5 mesiacov.

	Stanovenie maximálnej ceny projektu štátnou expertízou má význam z hľadiska verejného obstarávania – je záväzným ukazovateľom pre rozhodovanie výberovej komisie.